Document ID: /roh_data/filtered/fineweb-2-filterrobots_roh.jsonl.gz/16826

Sin intschess da l'anteriura vischnanca d'Almens po la surbajegiada «Pardieni» uss vegnir planisada. Il chantun ha approvà il plan d’areal, che la vischnanca aveva concludì ils 8 da december 2014. Sin l'areal duai vegnir construì in abitadi modern e attractiv che dispona er da parcadis sutterans. Cun quest plan na vegn la zona da construcziun betg engrondida mabain la zona d'abitar valaivla da l'anteriura vischnanca d'Almens vegn sviluppada vinavant, scriva la regenza grischuna. Il plan d'areal correspunda a las leschas chantunalas davart la planisaziun dal territori. Ils dus recurs cunter la planisaziun ch'eran vegnids inoltrads cunter il plan d'areal ha la regenza refusà.
RR novitads 12:00